पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन की ओर से सरकारी दफ्तरी अमले के अलावा बैंकों, होटलों व ढाबों के मुलाजिमों की हर हालत में सेंपलिंग तथा वैक्सीनेशन को सुनिश्चित करने के कड़े निर्देश दिए गए हैं। बुधवार को जिला प्रशासन की ओर से कोरोना महामारी के प्रकोप को फैलने से रोकने के मद्देनजर कोविड 19 संबंधी प्रबंधों का जायजा लेने के लिए रिव्यू बैठक बुलाई। अध्यक्षता करते हुए डीसी बी श्रीनिवासन ने पुलिस अधिकारियों को आदेश दिए कि जिले में साथ लगते इंटर स्टेट नाकों पर पूरी सख्ती व चौकसी बरती जाए। बाहरी राज्यों से आने वाले सिर्फ कोरोना रिपोर्ट नेगेटिव वाले व्यक्ति को ही प्रवेश की अनुमति दी जाए।
डीसी ने प्रतिदिन की जा रही वैक्सीनेशन, सेंपलिंग, ऑक्सीजन गैस तथा लेवल 2 व 3 के बेडों की स्थिति के बारे में जानकारी हासिल की। उन्होंने अधिकारियों को आदेश दिए कि अस्पतालों में दाखिल कोविड मरीजों को किसी तरह की दिक्कत न आने दी जाए। बैठक में एडीसी राजदीप सिंह बराड़, सिविल सर्जन डॉ. तेजवंत सिंह ढिल्लों, सहायक कमिश्नर शिकायत गुरबीर सिंह कोहली, सहायक कमिश्नर जनरल कंवलजीत सिंह, जिला उद्योग केंद्र के जिला मैनेजर प्रीत मोहिंदर सिंह, डॉ. यादविंदर सिंह, डॉ. पामिल, तहसीलदार सुखबीर सिंह, कोविड सेल के इंचार्ज मनप्रीत सिंह अर्शी, बीडीपीओ अभिनव व नवीन गढ़वाल हाजिर रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn